Неяк зусім выпадкова, гартаючы старыя беларускія газеты, заўважыў я некралог 24-гадоваму маладому паэту з Вілейшчыны Альфонсу Петрашкевічу (Ф. Калінка). Паэту таленавітаму і самабытнаму. На жаль, на сённяшні дзень не захавалася яго здымкаў, яго запісаў. Толькі з дзесятак вершаў, параскіданых па розных выданнях. Таму кожны надрукаваны радок аб маладым, заўчасна адышоўшым таленце – гэта наша даніна памяці яго ахвярнай працы. Гэта яшчэ меней белых плямаў на старонках нашай гісторыі і літаратуры.